TASCO คาดปีนี้ปริมาณขายโต 10-15% วางงบ 1.7 พันลบ.ปรับปรุงโรงกลั่นยางมะตอย
 TASCO คาดปีนี้ปริมาณขายยางมะตอยโต 10-15% วางงบ 1.7 พันล้านบาท เพื่อใช้ในการปรับปรุงโรงกลั่นยางมะตอย โรงงาน และซื้อรถและเรือขนส่งยางมะตอยเข้ามาเพิ่ม

17 ก.พ. 2559

นายชัยวัฒน์ ศรีวรรณวัฒน์ กรรมการผู้จัดการ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า บริษัทคาดว่าปริมาณการขายยางมะตอยในปีนี้จะเติบโตต่อเนื่องในกรอบ 10-15% จากความต้องการใช้ที่ยังคงอยู่ในระดับที่ดีต่อเนื่อง โดยเฉพาะใน 5 ตลาดหลักที่บริษัทส่งออก ได้แก่ อินโดนีเซีย,จีน, มาเลเซีย,เวียดนาม และออสเตรเลีย ทั้งนี้บริษัทเตรียมงบลงทุนไว้ราว 1,700 ล้านบาท เพื่อใช้ในการปรับปรุงโรงกลั่นยางมะตอย โรงงาน และซื้อรถและเรือขนส่งยางมะตอยเข้ามาเพิ่ม